OpenLLM-France/wikimedia huggingface dataset:
# Gibelgris kirasdun

Gibelgris kirasduna (Russula pectinata) Russulaceae familiako onddo espeziea da. Ez da jangarria, bere usain eta zaporeagatik.

## Deskribapena

Kapela: 4 eta 8 cm-ko diametrokoa. Ganbila eta ondoren zapala, hondoratua. Erdian biziagoa den okre-horixkatik arrexkara. Azala bereizezina, koipetsua, leuna, erradioaren erdiraino ertza ildaskatua.
Orriak: Ez oso estu, hauskorrak, negartsuak. Zurbilak, gero horixkak, herdoil koloreko orban batzuekin.
Hanka: 3,5 x 1 - 1,5 cm-koa. Zuria, harroa eta gero barnehutsa, hauskorra. Zuria, baina oinarrian arrexka.
Haragia: Zuria edo apur bat okrea, ale helduetan herdoil koloreko orbanekin. Ia arrainaren usainekoa eta zapore gozokoa.
Etimologia: Latinetik dator Russula hitza, russus-etik, gorriaren txikigarritik: apur bat gorrixka, kolore gorria dutelako Russula generoko espezie askok. Pectinata epitetoa ere latinetik dator, orrazia esan nahi duen "pecten-pectinis" hitzetik. Kapelaren ertzeko ildasketatik.

## Jangarritasuna

Ez da jangarria.

### Nahasketa arriskua

Bere taldeko Russula generokoetatik, hau da haragia mina ez duena. Ezaugarri horri ezker, erraz identifika daiteke. Izan ere gainerakoetan zaila da espeziea zehaztea (Russula sororia, Russula farinipes, Russula fellea)

## Sasoia eta lekua

Udaberrian, udan eta udazkenean. Alde guztietan.

### Banaketa eremua

Ameriketako Estatu Batuak, Kanada eta Europa.

## Erreferentziak

* ↑ Russula pectinata, GBIF—the Global Biodiversity Information Facility.
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 397 or. ISBN 84-282-0253-6 (T.I). ISBN: 84-282-0538-8 (O.C.)..
* ↑ (Gaztelaniaz) Palacios Quintano Daniel. (2014). Disfrutando con las setas. Leitzaran, Grafikak S.L. Andoain, Gipuzkoa, 384 or. ISBN 978-84-617-0196-4..
* ↑ (Gaztelaniaz) Lotina, Roberto. (1985). Mil setas ibericas. Diputacion foral de vizcaya, 118 or. ISBN 84-505-1806-7..
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 78 or. ISBN 84-282-0865-4..

## Kanpo estekak

* Datuak: Q376405
* Multimedia: Russula pectinata / Q376405
# Gibelhori hankagris

Gibelhori hankagrisa (Russula claroflava) Russulaceae familiako onddo espeziea da. Jangarria.
Sinonimoak: Russula ochroleuca var. claroflava, Russula flava.

## Deskribapena

Kapela: 4 eta 10 cm bitarteko diametrokoa, ganbiletik laua izatera pasatzen da, azala lodi samarra, gogorra, laster ertza ildaskatua, azala bereizgarria, distiratsua, horitik hori-laranjarako kolorerakoa.
Orriak: Nahiko zabalak, itsatsita, sarritan estu, horixkak, zahartzean aurrera egin ahala, gristu egiten dira, eta, gero, belztu.
Hanka: 3 - 6 x 1 - 1,5 cm-koa, luzea, zilindrikoa, zuria eta beltzez jaspeztatzen da.
Haragia: Nahiko gozoa, usaingabea, belzten doa.
Etimologia: Latinetik dator Russula hitza, russus-etik, gorriaren txikigarritik: apur bat gorrixka, kolore gorria dutelako Russula generoko espezie askok. Claroflava epitetoa ere latinetik dator, argia esan nahi duen "clarus" hitzetik, eta horia esan nahi duen "flabus" hitzetik. Bere koloreagatik.

## Jangarritasuna

Jangarria.

### Nahasketa arriskua

Russula decolorans delakoak badu antza, baina kolorea laranjagoa du eta habitat desberdina du.

## Sasoia eta lekua

Udaberri amaieratik udazkenera (batez ere udan). Urkien eta haltzen azpian, taldekoia da, leku hezeetan.

### Banaketa eremua

Kanada, Alaska, Ameriketako Estatu Batuak, Mexiko, Groenlandia, Europa, Errusia, Kaukasia, Himalaiako eremua, Mongolia, Oman.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 325 or. ISBN 84-282-0253-6 (T.I). ISBN: 84-282-0538-8 (O.C.)..
* ↑ (Gaztelaniaz) Lotina, Roberto. (1985). Mil setas ibericas. Diputacion foral de vizcaya, 126 or. ISBN 84-505-1806-7..
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 64 or. ISBN 84-282-0865-4..
* ↑ Russula claroflava: GBIF—the Global Biodiversity Information Facility.

## Kanpo estekak

* Datuak: Q1462183
* Multimedia: Russula claroflava / Q1462183
* Espezieak: Russula claroflava
# Gibelilun orrizabal

Gibelilun orrizabala edo urritz beltza (Russula nigricans) Russula generoko onddoa da. Janari gisa duen kalitatea oso txikia den arren, ez da toxikoa.

## Deskribapena

Kapela: Haragi gogorrekoa eta lodikoa, 20 cm-ko diametroraino irits daitekeena. Lehenik ganbila, gero ere ez da guztiz zabaltzen, batzuetan, inbutu forma izaten du. Azala beluseztatu samarra izaten du eta zuru-zikina, baina gero okre eta arre-beltzez zikintzen da, eta, azkenean, beltza eta batzuetan pitzatua.
Orriak: Zabalak, tarte handia orrien artean eta tartekatuta orritxoak, gogorrak eta lodiak, izokinaren kolore zurbilekoak edo krema kolorekoak gaztetan, handik gutxira belztu egiten dira.
Hanka: Motza, betea, gogorra, zuri-zikin kolorekoa eta gero arre-beltza.
Haragia: Zuria eta trinkoa, nekez usteltzen dena, aireak ukitzean, berehala kolore gorrixka hartzen du, gero gorri-beltza eta azkenean beltza. Fruta usaina du eta zaporea garratza eta gozoaren tartekoa, egosterakoan garraztasuna desagertu egiten da,
Sulfato ferrosoarekin, arrosa-gorria eta gero berdea hartzen du.
Etimologia: Latinetik dator russula hitza, russus-etik, gorriaren txikigarritik: apur bat gorrixka, kolore gorria daukatelako russula generoko espezie askok. Nigricans berriz latinezko nigricans-antis etik = belzten dena.

## Jangarritasuna

Belztu baino lehen jan daiteke, baina erdipurdikoa da. Ez jasotzea gomendatzen da.

### Nahasketa arriskua

Russula densifolia eta Russula adusta-rekin nahas daiteke, baina hauen orriak meheagoak dira eta estuago dituzte eta haragia Russula nigricans-ean baino gutxiago gorritzen da.

## Sasoia eta lekua

Udan eta udazkenean ateratzen da hostozabalen eta koniferen basoetan.
Ale batzuk usteldu gabe lehortzen dira, eta itxura ikaztuarekin egoten dira hilabeteetan basoan.

### Banaketa eremua

Britania Handian, Europan eta, gutxienez, Ipar Amerikako ekialdeko kostaldean.

## Galeria

* Urritz beltzak.
* Russula nigricans goitik ikusita.
* Russula nigricans azpitik ikusita.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Lotina, Roberto. (1985). Mil setas ibericas. Diputacion foral de vizcaya, 114 or. ISBN 84-505-1806-7..
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 477 or. ISBN 84-404-0530-8..
* ↑ (Gaztelaniaz) Palacios Quintano Daniel. (2014). Disfrutando con las setas. Leitzaran, Grafikak S.L. Andoain, Gipuzkoa, 382 or. ISBN 978-84-617-0196-4..
* ↑ (Gaztelaniaz) Cetto, Bruno. (1987). [. Guia de los hongos de Europa. ] Ediciones Omega, S. A. Barcelona, 333 or. ISBN 84-282-0253-6 (T.I). ISBN: 84-282-0538-8 (O.C.)..

## Kanpo estekak

* Datuak: Q639524
* Multimedia: Russula nigricans / Q639524
* Espezieak: Russula nigricans
# Gibelilun zuri-beltz

Gibelilun zuri-beltza (Russula albonigra) Russulaceae familiako onddo espeziea da. Ez da toxikoa, batzuek kontsumitu egiten dute, baina haragia desatsegina da eta kolore beltza ez da erakargarria, gehiago belzten da kozinatzean.

## Deskribapena

Kapela: 5 eta 15 cm bitarteko diametrokoa. Erregularra eta ganbila eta erdialdea oso ondoratua, haragitsua, trinkoa, kolore arre iluna du, tonalitate gorrixkekin, fuliginoso gorrixka, gero kolore beltzera pasatzen da.
Orriak: Estu, zurrunak eta argizari itxurakoak, desberdinak, multzoan anastomosatuak edo urkilatuak, boli-zuri-esne kolorekoak, Karpoforoaren gainerakoarekin kontraste handia egiten duena.
Hanka: 2,5 - 6,5 x 1,5 - 4,5 cm-koa. Laburra, zilindrikoa, solidoa eta gogorra, betea, zuria, gero beltz fuliginosoa.
Haragia: Solidoa, zuria, gero gris fuliginoso beltzaxkaraino. Usaingabea eta zapore mikatz samarrekoa.
Etimologia: Latinetik dator Russula hitza, russus-etik, gorriaren txikigarritik: apur bat gorrixka, kolore gorria dutelako Russula generoko espezie askok. Albonigra epitetoa ere latinetik dator, zuria esan nahi duen "Alnus" hitzetik eta beltza esan nahi duen "niger" hitzetik. Orrien eta kapelaren koloreak egiten duten kontrasteagatik.

## Jangarritasuna

Ez da jangarria.

### Nahasketa arriskua

Russula nigricans delakoekin, hauek orriak zabal izaten dituzte. Russula albonigra var. pseudonigricans eta Russula densifolia espezieak berriz, belztu aurretik gorritu egiten dira.

## Sasoia eta lekua

Udan. Koniferoen eta hostozabalen basoetan.

### Banaketa eremua

Ipar Amerika, Europa, Kanariar uharteak, Turkmenistan, Georgia, Errusia, Japonia, Australia eta Txina.

## Erreferentziak

* ↑ Russula albonigra, GBIF—the Global Biodiversity Information Facility.
* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 403 or. ISBN 84-282-0540-X (T. 2). ISBN: 84-282-0538-8 (O.C.)..
* ↑ (Gaztelaniaz) Palacios Quintano Daniel. (2014). Disfrutando con las setas. Leitzaran, Grafikak S.L. Andoain, Gipuzkoa, 382 or. ISBN 978-84-617-0196-4..
* ↑ (Gaztelaniaz) Bauer Carlo Alberto. (1982). Los Hongos de Europa. Ediciones Omega, S. A., Barcelona, 229 or. ISBN 84-282-0666-X..
* ↑ (Gaztelaniaz) Palazon Lozano Fernando. (2006). Setas para todos. JoseLuis Añanos Echo Editorial Pirineo, 498 or. ISBN 84-87997-86-4..

## Kanpo estekak

* Datuak: Q1796464
* Multimedia: Russula albonigra / Q1796464
* Espezieak: Russula albonigra
# Gibelilun erre

Gibelilun errea (Russula adusta) Russulaceae familiako onddo espezie bat da.

## Deskribapena

Kapela: 5 eta 10 cm arteko diametrokoa, baina ia tamaina halako bi izan daiteke. Hasieran ganbila, gero laua, eta azkenean ia inbutu itxurakoa. Eguraldi hezean likatsua da, zurixka denbora luzean, eta gero marroi-horixka edo marroi-gorrixka, zahartzean tindu ilunagoak hartzen ditu.
Orriak: Zabalak, hasieran nahikoa estu, baina heltzean tarte gehiagorekin. Okre edo lasto kolorea dute, baina ukitzean tonu ilunagoak hartzen dituzte.
Hanka: Laua, gogorra, laburra eta zuria, gero horixka, laranjaz edo marroi-gorrixkaz zikintzen da.
Haragia: Lodia, gogorra, zurixka, airearekin astiro-astiro arbel kolorea hartzen du eta gero gorrixka eta ondoren beltzaxka. Zapore gozokoa eta usain leunekoa. Sulfato ferrosoarekin gris-arrosa. Gero poliki-poliki berde zikina.
Etimologia: Latinetik dator Russula hitza, russus-etik, gorriaren txikigarritik: apur bat gorrixka, kolore gorria daukatelako russula generoko espezie askok. Adusta epitetoa ere latinetik dator, “adustus” hitzetik, erreta esan nahi du. Bere koloreagatik.

## Jangarritasuna

Janezina, gogorra.

### Nahasketa arriskua

Kapelaren kolore argi samarragatik eta orri zabalengatik ezagutzen da, baita orriak estuago dituztelako antzekoek.

## Sasoia eta lekua

Udazkenean pinudi hareatsuetan eta pagadietan agertzen da.

### Banaketa eremua

Europa, Japonia, Errusia, Australia, Costa Rica, Ipar Amerika, Vietnam eta Himalaiako mendikatea.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Lotina, Roberto. (1985). Mil setas ibericas. Diputacion foral de vizcaya, 116 or. ISBN 84-505-1806-7..
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 405 or. ISBN 84-282-0540-X (T. 2). ISBN: 84-282-0538-8 (O.C.)..
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 54 or. ISBN 282-0865-4..

## Kanpo estekak

* Datuak: Q1784176
* Multimedia: Russula adusta / Q1784176
* Espezieak: Russula adusta
# Gibelhori orrilaranja

Gibelhori orrilaranja (Russula lutea) Russulaceae familiako onddo espeziea da. Ez da mina, baina honen haragia ez da oso estimatua sukaldean. Ez da erraza errezeta egokia aurkitzea, etekin gastronomiko handiagoa ateratzeko.

## Deskribapena

Kapela: 2 eta 6 cm bitarteko diametrokoa. Ganbila, baina laster zabaldu eta ondoratu egiten da eta ertz inkurbatua izaten du, osorik egoten da edo zahartzean oso gutxi ildaskatua. Azala erabat bereiz daiteke, likatsua, leuna eta distiratsua, hori-limoi edo hori-kromo kolorekoa.
Orriak: Meheak, hauskorrak hasieran horiak eta gero hori-laranja kolorekoak. batzuetan izokinaren koloreko tonuekin.
Hanka: Liraina, zilindrikoa, luzea, horrela denbora askoan irauten du eta zahartzean bakarrik hartzen du zuri zikin kolorea.
Haragia: Mehea eta oso hauskorra, zuria, gaztetan zapore gozoa du eta usain leuna, baina zahartzean edo usteltzean ozpin usaina botatzen du, eta ez arrosa usaina, Russula chamaeleontina delakoak bezala. "Sulfato de hierro" erreaktiboarekin arrosa ez oso bizia ematen du.
Etimologia: Latinetik dator Russula hitza, russus-etik, gorriaren txikigarritik: apur bat gorrixka, kolore gorria dutelako Russula generoko espezie askok. Lutea epitetoa ere latinetik dator, horia esan nahi duen "luteus" hitzetik.

## Jangarritasuna

Jangarri kaskarra

### Nahasketa arriskua

Beste Russula horixkekin: Russula claroflava eta Russula ochroleuca, baina tamaina handiagoa dute.

## Sasoia eta lekua

Udan eta udazkenean. Batez ere hostozabalen basoetan, pagoak ditu nahiago, baina batzuetan koniferoen azpian ere ateratzen da.

### Banaketa eremua

Europa, Amerika.

## Erreferentziak

* ↑ Russula lutea, Asociación cultural "Baxauri" Kultur Elkartea. Mikologia. Basauri.
* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Lotina, Roberto. (1985). Mil setas ibericas. Diputacion foral de vizcaya, 130 or. ISBN 84-505-1806-7..
* ↑ (Gaztelaniaz) Bon, Marcel. (1988). Guia de Campo de los hongos de Europa. Ediciones Omega, S. A. Barcelona, 60 or. ISBN 84-282-0865-4..

## Kanpo estekak

* Datuak: Q1532607
* Multimedia: Russula lutea / Q1532607
# Gibelilun orrimin

Gibelilun orrimina (Russula acrifolia) Russulaceae familiako onddo espeziea da. Ez da jangarria.

## Deskribapena

Kapela: 4 eta 12 cm bitarteko diametrokoa. Mamitsua, gogorra, hasieran lau-ganbila eta gero inbutu formakoa, glabroa, edo arrea, bistre okre samarra, gorrixka. Ertza beherantz biribilduta eta gero laua, irregularra, bihurria.
Orriak: Estu, itsatsita, ia dekurrenteak, oso garratzak, boli-krema zuri kolorekoak, zahartuaz belzteko joera dute.
Orri dekurrenteak: Hanka ukitzeaz gain beherantz jarraitzen duten orriak.
Hanka: 4 - 11 x 2 - 4 cm-koa. Betea, lodia, gogorra, zilindrikoa, labur samarra, ikusten diren zulotxoekin. Zuria eta gero gris- beltzaxka.
Haragia: Zuria, zertxobait arrosa, bukaeran gris iluna, sendoa usaingabea. Zapore akrea, nabarmen orrietan.
Etimologia: Latinetik dator Russula hitza, russus-etik, gorriaren txikigarritik: apur bat gorrixka, kolore gorria dutelako Russula generoko espezie askok. Acrifolia epitetoa ere latinetik dator, akre esan nahi duen "acer-acris" hitzetik eta orri esan nahi duen "folia" hitzetik. Orrien zapore minagatik.

## Jangarritasuna

Susmagarria.

### Nahasketa arriskua

Russula densifolia delakoa, antzeko espeziea da. Honen kapela ez da hain likatsua eta, batez ere orriak ez dira minak, ia gozoak dira. Russula adusta eta Russula nigricans espezieak ere antzekoak dira.

## Sasoia eta lekua

Udan eta udazkenean. Koniferoen eta hostozabalen basoetan.

### Banaketa eremua

Europa, Ipar Amerika eta Errusia.

## Erreferentziak

* ↑ Russula acrifolia, GBIF—the Global Biodiversity Information Facility.
* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Cetto, Bruno. (1987). Guia de los hongos de Europa. Ediciones Omega, S. A. Barcelona, 391 or. ISBN 84-282-0253-6 (T.I). ISBN: 84-282-0538-8 (O.C.)..
* ↑ (Gaztelaniaz) Palazon Lozano Fernando. (2006). Setas para todos. JoseLuis Añanos Echo Editorial Pirineo, 499 or. ISBN 84-87997-86-4..
* ↑ (Gaztelaniaz) Lotina, Roberto. (1985). Mil setas ibericas. Diputacion foral de vizcaya,, 115 or. ISBN 84-505-1806-7..
* ↑ Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 54 or. ISBN 84-282-0865-4..

## Kanpo estekak

* Datuak: Q2097372
* Multimedia: Russula acrifolia / Q2097372
* Espezieak: Russula acrifolia
# Gorka Agirre

    Artikulu hau politikari jeltzaleari buruzkoa da; beste esanahietarako, ikus «Agirre».
Gorka Agirre Arizmendi (Anberes, 1950 – Bilbo, 2009ko martxoaren 20a) EAJ alderdiko euskal herritar politikaria izan zen. Jose Antonio Agirre lehen lehendakariaren iloba zen, baita Luis Maria Retolazaren suhia ere. Zientzia Ekonomikoak ikasi zituen Lovainako Unibertsitatean. Urteetan izan zen EAJren Euzkadi Buru Batzarreko partaide. Deia egunkarian artikulu ugari idatzi zuen J. Txindoki ezizenaz. Lizarra-Garazi akordioa egitean (1998) parte-hartze garrantzitsua eduki zuen.
2006an Espainiako Auzitegi Nazionalak auzipetu zuen, ETAri laguntzea leporatuz. 2008ko urrian haren kontrako kargu guztiak erretiratu zituen Baltasar Garzon epaileak.
# Gorka Artola

Gorka Artola Alberdi (Bergara, 1989) Bergarako alkate bilakatu zen 2019ko udal hauteskundeen ondoren, Euskal Herria Bildu koalizioaren hautagaitza gailentzearen ondorioz.
Automozio eta magisteritza ikasketak egin zituen, eta herri mugimenduetan parte hartzetik iritsi zen politikara. 2019ko udal hauteskundeetan EH Bildu gailendu zen Bergaran, eta Elena Lete alkate jeltzalea ordezkatu zuen karguan.
2023ko udal hauteskundeetan berriz izan da Bergarako alkategaia.

## Erreferentziak

* ↑ «Gorka Artola: "Gobernu honi alternatiba erreal bat osatu diezaiokegula uste dugu" - Bergara» Goiena.eus (Noiz kontsultatua: 2019-06-19).
* ↑ «Gorka Artola: "Pozez, ilusioz eta arduraz hartzen dugu alkatetza" - Bergara» Goiena.eus (Noiz kontsultatua: 2019-06-19).
* ↑ «Gorka Artola: "Bazterrekoak zentroan jartzea izan da taldearen lehentasuna" - Bergara» Goiena.eus (Noiz kontsultatua: 2023-01-22).

## Kanpo estekak

* Datuak: Q64711904
# Gorka Amuriza

Gorka Amuriza (Igorre, 1981eko uztailaren 17a) euskal herritar txirrindulari ohia da, 2005 eta 2007 artean profesionala izan zena. Ez zuen garaipenik lortu.

## Palmaresa

2004
* Dorletako Ama Saria
2008
* 2. Kantabriako Itzulian

## Taldeak

* Orbea (2005-2006)
* Grupo Nicolás Mateos (2007)

## Erreferentziak

* ↑ Urtekaria
* Datuak: Q8964751
# Gorka Aulestia

Gorka Aulestia Txakartegi (Ondarroa, 1932ko abenduaren 11 – Gasteiz, 2021eko maiatzaren 10a) bizkaitar literatura-historialaria eta lexikografoa izan zen.
Deustuko Unibertsitatea ekonomia ikasi ondoren, Ameriketako Estatu Batuetara joan zen non filologia ikasi zuen. Nevadako Unibertsitatea Renonen doktoretza lortu zuen El bertsolarismo: literatura oral improvisada en el País Vasco tesiari esker.
Bertoko Basque Studies Programean aritu zen irakasle eta 1989 eta 2000 artean Deustuko Unibertsitateko Donostiako Campusean. 1991tik aurrera Euskaltzaindian egin zuen lan, Literatura Ikerketa batzordean batez ere. 1996ko martxoaren 29an Euskaltzain urgazle izendatu zuten eta 2010eko urtarrilaren 29an ohorezko euskaltzain.
2021eko maiatzaren 10ean hil zen Gasteizen 88 urte zituela.

## Lanak

* Basque-English Dictionary (University of Nevada-Press, 1989)
* English-Basque Dictionary (Linda Whiterekin batera, University of Nevada Press, 1990)
* Basque-English, English-Basque Dictionary (Linda Whiterekin batera, University of Nevada Press, 1992)
* Bertsolarismo (Bizkaiko Foru Aldundia, 1990)
* Erbesteko euskal literaturaren antologia (Jose Angel Ascunce editorea, 1992)
* Improvisational Poetry fronm the Basque Country (University of Nevada Press, 1995)
* Le Pays Basque vu par les Romantiques Français (University of Nevada Press, 1978)
* Escritores Vascos (Caja Vital Kutxa, 1996);
* The Basque Poetic Tradition (University of Nevada Press, 2000)
* Los Escritores. Hitos de la Literatura Clásica Euskérica (Caja Vital Kutxa, 1996).

## Erreferentziak

* ↑ Auñamendi Eusko Entziklopedia. Gorka Aulestia Txakartegi. .
* 1 2 «Gorka Aulestia ohorezko euskaltzaina zendu da» Lea-Artibai eta Mutrikuko Hitza 2021-05-11 (Noiz kontsultatua: 2021-05-11).
* ↑ Euskaltzaindia. (2021-05-10). Gorka Aulestia ohorezko euskaltzaina zendu da. (Noiz kontsultatua: 2021-05-11).

## Kanpo estekak

* Datuak: Q5586561
# Gorka Arrizabalaga

Gorka Arrizabalaga Agirre (Mallabia, 1977ko apirilaren 14a -) euskal txirrindulari ohia da, 2000 eta 2005 artean profesionala izan zena. Ez zuen garaipenik lortu.

## Palmaresa

1997
* Etxaniz Memoriala
1998
* Bidasoko Itzuliko etapa 1
* Uharteko Udala Sari Nagusia
* 2. Lazkaoko Proban
* 2 Dorletako Ama Sarian
1999
* Loinaz Proba
* Laudio Saria
* Arabako Itzulia eta 2 etapa
* Bidasoko Itzulia eta etapa 1
* 3. Eusebio Vélez Sarian
* 3. Altzoko Igoeran

## Emaitzak lasterketa nagusietan

| Lasterketa | 2000 | 2001 | 2002 | 2003 | 2004 | 2005 |
| Italiako Giroa | - | - | - | - | - | - |
| Frantziako Tourra | - | - | 142.a | - | - | - |
| Espainiako Vuelta | - | - | - | 98.a | - | - |
| Txirrindularitzako Munduko Txapelketak | - | - | - | - | - | - |
-: Ez zuen parte hartu Err.: Erretiratu zen

## Taldeak

* Euskaltel-Euskadi (2000-2004)
* Orbea (2005)

## Erreferentziak

* ↑ Urtekaria

## Kanpo estekak

* Gorka Arrizabalaga - ProCyclingStats
* Datuak: Q2226754
# Goodyear (Arizona)

Goodyear Arizonako hiri bat da. Maricopa konderrian kokatua dago. 2010ean 65.275 biztanle zituen, 496,0 kilometro koadrotan banatuta.

## Ikus, gainera

* Maricopa konderria

## Kanpo estekak

* Datuak: Q79457
* Multimedia: Goodyear, Arizona / Q79457
# Goodyear

Goodyear Tire and Rubber Company pneumatikoak ekoizten dituen estatubatuar multinazional bat da, Akronen (Ohio) egoitza duena. Frank Seiberlingek sortu zuten 1898. urtean eta bulkanizazio prozesuaren asmatzailearen abizenaz izendatu zuen. Egun bere sektoreko enpresa nagusienetariko bat da.

## Kanpo estekak

* Datuak: Q620875
* Multimedia: Goodyear Tire and Rubber Company / Q620875
# Goofy Ridge (Illinois)

Goofy Ridge Ameriketako Estatu Batuetako erroldak esleitutako leku bat da. Mason konderrian dago, Illinois estatuan. 210 biztanle ditu, 3,493183 kilometro koadroko azaleran banatuta.

## Ikus, gainera

* Mason konderria

## Kanpo estekak

* Datuak: Q5583792
# Goodyear Village (Arizona)

Goodyear Village Ameriketako Estatu Batuetako erroldak esleitutako leku bat da. Pinal konderrian dago, Arizona estatuan. 463 biztanle ditu, 8,694577 kilometro koadroko azaleran banatuta.

## Ikus, gainera

* Pinal konderria

## Kanpo estekak

* Datuak: Q5583764